Mumbo Jumbo

Mumbo Jumbo on suomalaisen pop accappellan pioneereihin kuuluva lauluyhtye, joka teki singlen vuonna 1992 ja albumin Selecta-levymerkille vuonna 1993.http://www.fono.fi/Dokumentti.aspx?esittaja=Mumbo+Jumbo&ID=cf86fb84-e100-445d-a76a-aa3aafac12f0 Myöhemmin ilmestyi lastenlevy Kantojen valtakunta omalle Mumbomusic-merkille. Levy perustuu Jan-Erik Anderssonin samannimiseen taideteokseen ja tarinaan. Mumbo Jumbo teki laajoja konserttikiertueita Suomessa, joista mainittakoon Baltic Jazz, Imatra Big Band Festival ja Pori Jazz. Porissa yhtye esiintyi Rauma Factoryn, Cotton Clubin ja Kirjurinluodon konserteissa amerikkalaisen lauluyhtyeen Manhattan Transfer kanssa. Mumbo Jumbo on kiertänyt ahkerasti Suomen kouluja konserttikeskuksen järjestämissä konserteissa, jotka huipentuivat Yleisradion televisioidulle Musabusa-kiertueelle.

Yhtye vuorotteli How Many Sisters-lauluyhtyeen kanssa housebandinä Heikki Kahilan tuottamassa tv-viihdeohjelmasarjassa Pellit auki vuosina 1993–1994, Ohjelmasarjan kapellimestarina toimi Jari Puhakka. Monista muista tv-esiintymisistä mainittakoon Sing Sing Sing-ohjelmasarja, jonka tuottaja oli Matti Heinivaho. Lasten musiikkilevyltään Mumbo Jumbo on esittänyt kantolaulujaan, kuten "Aurinkokarnevaalit", mm. Pikku Kakkosessa.

Mumbo Jumbolla oli esityksissään usein mukana vieraileva naissolisti, kuten Ami Aspelund, Marjatta Leppänen, Sonja Lumme, Heidi Kyrö, Honey B ja Merja Larivaara.

Yhtyeen jäsenet käyttävät taiteilijanimiä joiden taakse kätkeytyvät yhtyeen perustaja Ari Ainasoja,Musabusa , Yle Vintti. Viitattu 20.7.2014. sekä Dick Holmström, Pette Rissanen,Jutta Högmander: Pette Rissanen löysi sisältään runoilevan madon, Kielellä saa leikkiä , Turun Sanomat 12.3.2007. Viitattu 20.7.2014. Kalle Karttunen ja Risto Ala-Kaila. Myöhemmin yhtye esiintyi yleensä kvartettina ja keikkavahvuuteen liittyivät laulajat Elie Forrester ja Il Mariachi ( Elias Aarnio ja Ilmari Pirttilä). Pääosan yhtyeen lauluista on säveltänyt ja/tai sovittanut Ari Ainasoja. Yhtye on "telakalla", mutta saattaa esiintyä yhä silloin tällöin.

Kokoonpano
 Burnout, Richie (Risto Ala-Kaila) – laulu
 Cartoon, K. J. (Kalle Karttunen) – laulu
 Crazy, Dick (Dick Holmström) – laulu
 Davis, Pette (Pette Rissanen) – laulu
 Always, Archie (Ari Ainasoja) – laulu

Diskografia
 Mumbo Jumbo (single 1992, Selecta)

 Kantojen valtakunta Kantojen valtakunta ( 1998, Mumbomusic)

Lähteet

Aiheesta muualla


Luokka:Suomalaiset lauluyhtyeet